Han var underleder for Rikskanselliet under Hans Lammers og var tilstede under Wannsee-konferansen i 1942. Etter konferansen forsøkte han å fratre sin stilling i Rikskanselliet, men avskjedssøknaden ble avslått med begrunnelsen at «det ville bli verre uten ham». Historikere har spekulert på om han kanskje hadde åpent og klart motsatt seg Wannse-protokollene, noe som ville kunne forklare hans forsøk på å slutte i stillingen. Men det er ikke bevart noen tydelige historiske kilder som kan støtte eller bekrefte en slik antagelse.